Ալեքսանդր Սոնգ

Ալեքսանդր Սոնգ (, ), կամերունցի ֆուտբոլիստ, կիսապաշտպան։ Նախկինում ելույթ է ունեցել Արսենալում, ներկայումս՝ Բարսելոնայում։ Հանդես է գալիս Կամերունի ֆուտբոլի ազգային հավաքականի կազմում։

Ալեքսանդրե Դիմիտրի Սոնգ Բիլոնգը (Alexandre Dimitri Song Billong) ծնվել է Դուալայում (Կամերուն)՝ 1987 թվականի սեպտեմբերի 9-ին։ 2004 թվականին, երբ 17 տարեկան էր, նա տեղափոխվել է Ֆրանսիա, որպեսզի խաղա իր առաջին պրոֆեսիոնալ թիմում՝ Բաստիայում։ Իր առաջին մրցաշրջանում նա մասնակցեց 32 հանդիպման, գրավելով Արսենալի ուշադրությունը, որն ի վերջո նրան գնեց։
Արսենալում անցկացրած իր առաջին մրցաշրջանում նա Պրեմիեր լիգայում մասնակցել է 9 հանդիպման, իսկ պաշտոնական խաղում նորամուտը նշել է Հայբերի մարզադաշտում, փոխարինման դուրս գալով Արսենալ 2 - 0 Էվերտոն հանդիպման ժամանակ։
2006/2007 մրցաշրջանի ձմեռային տրանսֆերային պատուհանի ընթացքում Արսենալը Սոնգին վարձավճարով տվեց Չարլտոն Ատլետիկին։ Դրանից առաջ նա զինագործների կազմում խփել էր իր առաջին գոլը, Լիգայի գավաթի շրջանակներում գրավելով Լիվերպուլի դարպասը։ Էնֆիլդում կայացած այդ խաղում Արսենալը հաղթել էր 6 - 3 հաշվով։
Հաջորդ մրցաշրջանում Սոնգը վերադարձավ Արսենալ, իսկ 2007/2008 մրցաշրջանի ընթացքում սկսեց ավելի ու ավելի հաճախ հայտնվել խաղադաշտում, դառնալով Արսեն Վենգերի ամենավստահված խաղացողներից մեկը։ Խոսքն առավելապես վերաբերում է մրցաշրջանի վերջնամասին։
2008/2009 մրցաշրջանում Ալեքս Սոնգին հաջողվեց հիմնավորվել մեկնարկային կազմում՝ հենակետային կիսապաշտպանի դիրքում։ Պաշտպանությունում ողջ խաղը հենվում էր նրա վրա։
Մինչ Բարսելոնա տեղափոխվելը, Ալեքս Սոնգը 7 մրցաշրջան է անցկացրել Պրեմիեր լիգայում, մասնակցելով 150 հանդիպման ու դառնալով 7 գոլի հեղինակ։
Կամերունի հավաքականում նա երկար տարիներ շարունակ առանցքային դեր է խաղացել և շարունակում խաղալ։ 2008 թվականին Գանայում կայացած Աֆրիկայի ազգերի գավաթի խաղարկությունում Կամերունը գրավեց 2-րդ տեղը, իսկ Սոնգը թիմի առաջատարներից էր։

Ծանոթագրություններ 

Կամերունցի ֆուտբոլիստներ
Բարսելոնայի ֆուտբոլիստներ
Արսենալի ֆուտբոլիստներ
Ֆուտբոլի կիսապաշտպաններ
Ֆուտբոլի պաշտպաններ
Ֆրանսիացի ֆուտբոլիստներ
Չառլտոն Ատլետիկի ֆուտբոլիստներ
Բաստիայի ֆուտբոլիստներ
Վեստ Հեմ Յունայթեդի ֆուտբոլիստներ
Կամերունի հավաքականի ֆուտբոլիստներ
Ռուբինի ֆուտբոլիստներ
Սյոնի ֆուտբոլիստներ
Անգլիական ֆուտբոլի լիգայի խաղացողներ
Ռեդ Սթարի ֆուտբոլիստներ
Պրեմիեր Լիգայի ֆուտբոլիստներ
Լա Լիգայի ֆուտբոլիստներ
Անգլիայի լեգեոներ ֆուտբոլիստներ
Ռուսաստանի Պրեմիեր Լիգայի խաղացողներ